Dagen er startet med ganske pænt vejr, og temperaturene er i det meste af nordjylland ganske høje – over 10 grader. Men i løbet af formiddagen vil det ændre sig. - Der kommer flere skyer, og der kan komme byger i løbet af eftermiddagen, fortæller Sebastian Pelt fra TV2 Vejret. Det er særligt over Thy og den vestlige del af Nordjylland, at der er risiko for byger. Senere vil man så opleve, at vejret vil klare op. De fleste steder i Nordjylland vil der i dag blive 17 til 18 grader, men nogle steder er der chance for, at temperaturen kan nærme sig de 20 grader, hvis solen bliver ved med at skinne og man undgår byger.

Opsummering:
Der er chance for en god omgang dansk sommervejr, som kan byde på både solskin og lidt spredte byger.